Κανονισμός (ΕΚ) αριθ. 835/2004 της Επιτροπής

της 28ης Απριλίου 2004

για την προσαρμογή του κανονισμού (ΕΚ) αριθ. 2076/2002 και των αποφάσεων 2002/928/ΕΚ, 2004/129/ΕΚ, 2004/247/ΕΚ και 2004/248/ΕΚ όσον αφορά τη συνεχιζόμενη χρήση ορισμένων δραστικών ουσιών που δεν περιλαμβάνονται στο παράρτημα I της οδηγίας 91/414/ΕΟΚ, λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 2 παράγραφος 3,

την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 57,

Εκτιμώντας τα ακόλουθα:

(1) Ο κανονισμός (EΚ) αριθ. 2076/2002 της Επιτροπής(1) και οι αποφάσεις 2002/928/ΕΚ(2), 2004/129/ΕΚ(3), 2004/247/ΕΚ(4) και 2004/248/ΕΚ(5) της Επιτροπής περιέχουν διατάξεις για τη μη καταχώριση ορισμένων δραστικών ουσιών στο παράρτημα I της οδηγίας 91/414/EΟΚ και για την απόσυρση από τα κράτη μέλη όλων των εγκρίσεων για φυτοπροστατευτικά προϊόντα που περιέχουν αυτές τις δραστικές ουσίες. Οι εν λόγω πράξεις προβλέπουν παρεκκλίσεις έτσι ώστε να επιτρέπεται η συνεχιζόμενη χρήση ορισμένων από αυτές τις ουσίες για περιορισμένο χρονικό διάστημα, έως ότου διαμορφωθούν εναλλακτικές λύσεις.

(2) Είναι αναγκαίο να προσαρμοστεί ο εν λόγω κανονισμός και οι εν λόγω αποφάσεις λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας (εφεξής καλούμενες "τα νέα κράτη μέλη"), εφόσον τέτοιες παρεκκλίσεις απαιτούνται για τα νέα κράτη μέλη.

(3) Συνεπώς ο κανονισμός (ΕΚ) αριθ. 2076/2002 και οι αποφάσεις 2002/928/ΕΚ, 2004/129/ΕΚ, 2004/247/ΕΚ και 2004/248/ΕΚ πρέπει να τροποποιηθούν αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα II του κανονισμού (ΕΚ) αριθ. 2076/2002 τροποποιείται σύμφωνα με το παράρτημα του παρόντος κανονισμού.

Άρθρο 2

Η απόφαση 2002/928/ΕΚ τροποποιείται ως εξής:

1. Στο άρθρο 2, προστίθεται το ακόλουθο στοιχείο γ):

"γ) σχετικά με τις χρήσεις που περιλαμβάνονται στη στήλη Γ του παραρτήματος, τα κράτη μέλη που περιλαμβάνονται στη στήλη Β είναι δυνατόν να διατηρήσουν σε ισχύ τις εγκρίσεις για φυτοπροστατευτικά προϊόντα που περιέχουν benomyl μέχρι τις 30 Ιουνίου 2007 εφόσον:

i) εξασφαλίσουν ότι αυτά τα φυτοπροστατευτικά προϊόντα που παραμένουν στην αγορά φέρουν νέα επισήμανση που να ανταποκρίνεται στις περιορισμένες συνθήκες χρήσης·

ii) επιβάλουν όλα τα ενδεικνυόμενα μέτρα περιορισμού των δυσμενών επιπτώσεων προκειμένου να μειώσουν τους πιθανούς κινδύνους και να εξασφαλίσουν την προστασία της υγείας των ανθρώπων και των ζώων καθώς και του περιβάλλοντος και

iii) εξασφαλίσουν ότι πραγματοποιείται σοβαρή έρευνα για εναλλακτικά προϊόντα ή μεθόδους για τις χρήσεις αυτές, ιδίως μέσω προγραμμάτων δράσης.

Τα εν λόγω κράτη μέλη ενημερώνουν την Επιτροπή, το αργότερο στις 31 Δεκεμβρίου 2004, σχετικά με την εφαρμογή της παρούσας παραγράφου και ειδικότερα σχετικά με τα μέτρα που έλαβαν δυνάμει των σημείων i), ii) και iii), και παρέχουν σε ετήσια βάση εκτιμήσεις των ποσοτήτων της ουσίας benomyl που χρησιμοποιούνται σύμφωνα με το παρόν στοιχείο."

2. Το άρθρο 3 αντικαθίσταται από το ακόλουθο κείμενο:

"Άρθρο 3

Τυχόν περίοδος χάριτος την οποία παραχωρούν τα κράτη μέλη σύμφωνα με τις διατάξεις του άρθρου 4 παράγραφος 6 της οδηγίας 91/414/ΕΟΚ θα είναι όσο το δυνατόν συντομότερη και

α) εκπνέει εντός 18 μηνών το αργότερο από την έκδοση της παρούσας απόφασης, για τις χρήσεις εκείνες για τις οποίες η έγκριση πρόκειται να αποσυρθεί εντός έξι μηνών από την έκδοση της παρούσας απόφασης·

β) για τις χρήσεις για τις οποίες η έγκριση πρόκειται να αποσυρθεί μέχρι τις 30 Ιουνίου 2007, εκπνέει το αργότερο στις 31 Δεκεμβρίου 2007."

3. Προστίθεται το ακόλουθο παράρτημα:

"Παράρτημα

>ΘΕΣΗ ΠΙΝΑΚΑ>"

Άρθρο 3

Στο παράρτημα II της απόφασης 2004/129/ΕΚ, στο τέλος της εγγραφής για την ουσία methidathion, προστίθενται οι ακόλουθες γραμμές:

">ΘΕΣΗ ΠΙΝΑΚΑ>"

Άρθρο 4

Στο παράρτημα της απόφασης 2004/247/ΕΚ προστίθεται η ακόλουθη γραμμή:

">ΘΕΣΗ ΠΙΝΑΚΑ>"

Άρθρο 5

Στο παράρτημα της απόφασης 2004/248/ΕΚ προστίθενται οι ακόλουθες γραμμές:

">ΘΕΣΗ ΠΙΝΑΚΑ>"

Άρθρο 6

Ο παρών κανονισμός τίθεται σε ισχύ την ημερομηνία έναρξης ισχύος της συνθήκης προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, με την επιφύλαξη της έναρξης ισχύος της εν λόγω συνθήκης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Απριλίου 2004.

Για την Επιτροπή

David Byrne

Μέλος της Επιτροπής

(1) ΕΕ L 319 της 23.11.2002, σ. 3· κανονισμός όπως τροποποιήθηκε τελευταία από τον κανονισμό (ΕΚ) αριθ. 1336/2003 της 26.7.2003, σ. 21.

(2) ΕΕ L 322 της 27.11.2002, σ. 53.

(3) ΕΕ L 37 της 10.2.2004, σ. 27.

(4) ΕΕ L 78 της 16.3.2004, σ. 50.

(5) ΕΕ L 78 της 16.3.2004, σ. 53.

ΠΑΡΑΡΤΗΜΑ

Στο παράρτημα II του κανονισμού (ΕΚ) αριθ. 2076/2002 προστίθενται οι ακόλουθες γραμμές:

">ΘΕΣΗ ΠΙΝΑΚΑ>"